CELEX: 62019TN0876
Language: hr
Date: 2019-12-23 00:00:00
Title: predmet T-876/19: Tužba podnesena 23. prosinca 2019. – Broadcom protiv Komisije

24.2.2020   
            
            
               HR
            
            
               Službeni list Europske unije
            
            
               C 61/55
            
         
      Tužba podnesena 23. prosinca 2019. – Broadcom protiv Komisije
      (predmet T-876/19)
      (2020/C 61/70)
      Jezik postupka: engleski
      
         Stranke
      
      
         Tužitelj: Broadcom Inc. (San Jose, Kalifornija, Sjedinjene Američke Države) (zastupnici: L. Kjølbye, J. Ruiz Calzado, L. Crocco, odvjetnici, J. Bourke i J. Holmes, barristers)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku u cijelosti ili djelomično; i
               
            
                  —
               
               
                  Komisiji naloži snošenje troškova društva Broadcom
               
            
         Tužbeni razlozi i glavni argumenti
      
      U svojoj tužbi tužitelj od Općeg suda zahtijeva da poništi Komisijinu Odluku od 16. listopada 2019. u vezi s postupkom na temelju članka 102. Ugovora o funkcioniranju Europske unije, članka 54. Sporazuma o EGP-u i članka 8. Uredbe Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (predmet AT.40608 – Broadcom) (priopćeno pod brojem dokumenta C(2019) 7406 final).
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na pogreškama koje se tiču prava i činjenici da je Komisija prima facie utvrdila povredu koja proizlazi iz (a) Komisijina pogrešnog tumačenja uvjeta ugovora koje je društvo Broadcom sklopilo sa šest klijenata (u daljnjem tekstu: ugovori), (b) Komisijina zaključka da nije potrebno razmotriti vjerojatne učinke ugovora na tržišno natjecanje (c) Komisijine prima facie neprikladne ocjene mogućnosti da navodna ograničenja ograniče tržišno natjecanje, i (d) Komisijina neosnovana zaključka da društvo Broadcom na „prvi pogled” ima vladajući položaj na jednom od relevantnih predmetnih tržišta.
               
            
                  2.
               
               
                  Drugi tužbeni razlog, koji se temelji na pogreškama koje se tiču prava i činjenici da je Komisija utvrdila da su privremene mjere bile hitno potrebne kako bi se otklonila opasnost od ozbiljne i nepopravljive štete na tržišno natjecanje na bilo kojem od relevantnih predmetnih tržišta koja proizlazi iz (a) Komisijina uvođenja nepoznatog pojma hitnosti koji je jedino opravdan sporošću samih njezinih postupaka koji proturječe izvanrednoj prirodi mjera (b) nepostojanja konkretnih čimbenika koji podupiru potrebu za hitnim poduzimanjem mjera s obzirom na to da se Komisija ograničava na navođenje niza općenitih tvrdnji, i (c) Komisijina propusta da dokaže postojanje vjerojatne štete za tržišno natjecanje na bilo kojem relevantnom tržištu.
               
            
                  3.
               
               
                  Treći tužbeni razlog, koji se temelji na pogreškama koje se tiču prava i činjenici da Komisija pri ocjeni proporcionalnosti nije utvrdila bi li žurna istraga bila proporcionalnija od ograničavanja slobode društva Broadcom na razdoblje od tri godine; i na njezinom neuspješnom odvagivanju svih interesa o kojima je riječ.